Džamija Halida ibn Velida

Džamija Halida ibn Velida je džamija koja se nalazi u sirijskom gradu Homsu. Poznata po svom osmanlijskom arhitektonskom stilu, džamija je posvećena Halidu ibn Velidu, arapskom vojnom zapovjedniku koji je predvodio muslimansko osvajanje Sirije u 7. vijeku nakon odlučujuće bitke na Jermuku, kojom je okončana bizantijska vladavina Levantom. Kupolasti mauzolej koji se nalazi u uglu molitvene prostorije nekada je služio i kao centar hodočašća. Na sjeverozapadnom i sjeveroistočnom dijelu džamije nalaze su dvije visoke munare s uskim galerijama izgrađene od horizontalnih redova naizmjenično poredanog bijelog i crnog kamena, koje odražavaju tradicionalni stil islamske arhitekture Levanta. Lokacija Džamija se nalazi u Kaldija distriktu grada Homs, trećeg po veličini grada u Siriji. Nalazi se u parku pored ulice Hama, oko 500 metara sjeverno od ulice Shoukri al-Quwatli, 400 metara jugozapadno od Nacionalne bolnice i oko 300 metara od sokaka na trgu Ash-Shouhadi. Temelji Za izradu predvorja džamije korišten je memlučki ablak stil sa postavljenim kamenom naizmjenično svijetle i tamne boje. Staro mezarje, koje je nekada okruživalo džamiju je premješteno, a na njegovom mjestu je napravljen veliki vrt. Reference Literatura